**ΠΡΑΚΤΙΚΟ 97/25.9.2020**

Στα Ιωάννινα, σήμερα, 25 Σεπτεμβρίου 2020, ημέρα Παρασκευή και ώρα 18:00 μ.μ. ύστερα από πρόσκληση της Προέδρου, συγκλήθηκε το Δ.Σ. σε έκτακτη συνεδρίαση μέσω ανταλλαγής ηλεκτρονικών μηνυμάτων. Αφού διαπιστώθηκε ότι βρίσκεται σε απαρτία, παρόντων όλων των μελών, αποφάσισε για το μοναδικό θέμα της ημερησίας Διάταξης

**ΘΕΜΑ : Έκδοση Ψηφίσματος για τον Θάνατο του επίτιμου Δικηγόρου Αλέξανδρου Σόφη**

Το Δ.Σ. μετά από εισήγηση της Προέδρου, Μαρίας Κυρ. Νάκα και ύστερα από διαλογική συζήτηση των μελών του, ομόφωνα αποφάσισε την έκδοση του παρακάτω ψηφίσματος:

Το Διοικητικό Συμβούλιο του Δικηγορικού Συλλόγου Ιωαννίνων μόλις πληροφορήθηκε τον θάνατο του διακεκριμένου επίτιμου Δικηγόρου Ιωαννίνων, Αλέξανδρου (Αλέκου) Σόφη, συνήλθε σε έκτακτη συνεδρίαση και αποφάσισε τα ακόλουθα:

* Να εκφράσει στην οικογένεια του εκλιπόντος τα θερμά και ειλικρινή συλλυπητήρια και την αμέριστη συμπαράσταση όλων των Δικηγόρων μελών του.
* Να τιμήσει τη μνήμη του αγωνιστή δημοκράτη, του εμβληματικού συμπολίτη μας, που υπερασπίστηκε τα πιστεύω του με εντιμότητα και ανθρωπιά.
* Να παραστεί η Πρόεδρος και τα μέλη του Διοικητικού Συμβουλίου του Δ.Σ.Ι. στην εξόδιο ακολουθία.
* Να καταθέσει στη μνήμη του εκλιπόντος χρηματικό ποσό στην ΕΛΕΠΑΠ Ιωαννίνων .
* Το παρόν ψήφισμα να δημοσιευθεί στον τοπικό Τύπο.

Μη υπάρχοντος άλλου θέματος προς συζήτηση στο Διοικητικό Συμβούλιο λύεται η συνεδρίαση

**Η ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ**

**Μαρία Κυρ. Νάκα Αγγελική Σ. Τζοβάρα**